LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 1999 M. GRUODŽIO 1 D. NUTARIMO NR. 1333 „DĖL ŪKININKO ŪKIO VEIKLOS BUHALTERINĖS APSKAITOS TVARKOS PATVIRTINIMO“ PAKEITIMO

2003 m. balandžio 22 d. Nr. 498

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 1999 m. gruodžio 1 d. nutarimą Nr. 1333 „Dėl Ūkininko ūkio veiklos buhalterinės apskaitos tvarkos patvirtinimo“ (Žin., 1999, Nr. 104-2989):

1. Išdėstyti preambulę taip:

„Vadovaudamasi Lietuvos Respublikos buhalterinės apskaitos įstatymo (Žin., 2001, Nr. 99-3515; 2002, Nr. 123-5548) 1 straipsnio 2 dalimi, Lietuvos Respublikos Vyriausybė nutaria:“.

2. Pripažinti netekusiu galios 2 punktą.

3. Nurodytuoju nutarimu patvirtintoje Ūkininko ūkio veiklos buhalterinės apskaitos tvarkoje:

3.1. Įrašyti 3 punkte vietoj žodžių „Nustatytąja tvarka įregistruoti ūkininkai“ žodžius „Ūkininkai, nustatyta tvarka įregistravę ūkininko ūkį“.

3.2. Išdėstyti 5.2 punktą taip:

„5.2. pasirinkusieji dvejybinę apskaitos sistemą vadovaujasi Lietuvos Respublikos buhalterinės apskaitos įstatymu ir papildomaisiais teisės aktais. Šie ūkininkai apskaitą gali tvarkyti vadovaudamiesi Ūkininko ūkio veiklos buhalterinės apskaitos tvarkymo dvejybine apskaitos sistema rekomendacijomis, patvirtintomis žemės ūkio ministro 2001 m. lapkričio 26 d. įsakymu Nr. 414 (Žin., 2001, Nr. 102-3645)“.

3.3. Įrašyti 8 punkte vietoj žodžių „šeimos nariai“ žodį „partneriai“, o vietoj žodžių „ūkio narių“ žodžius „ūkininkų partnerių“.

3.4. Įrašyti 11 punkto septintojoje pastraipoje vietoj žodžių „Ūkininko ūkio nariai“ žodžius „Ūkininko partneriai“, vietoj žodžių „ūkininko ūkio narius“ žodžius „ūkininko partnerius“.

3.5. Įrašyti pinigų, pirkimo ir pardavimo žurnalo formos 1 lapo antrojoje skiltyje vietoj žodžių „Ūkininko ūkio nariai“ žodžius „Ūkininko partneriai“, o vietoj žodžių „ūkio narių“ žodžius „ūkininko partnerių“.

MINISTRAS PIRMININKAS	ALGIRDAS BRAZAUSKAS

ŽEMĖS ŪKIO MINISTRAS	JERONIMAS KRAUJELIS